Jose Luis Landeta amiantoaren ondorioz hil dela salatu dute
Channel: Aiaraldea Komunikabidea
Date: 04/10/2018

Jose Luis Landeta Ramosen omenezko elkarretaratzea egin dute gaur eguerdian Laudion. Asteartean zendu zen Laudioko behargina, laringeko minbizia zela eta. 

Landeta hogei urtez egon zen Guardian enpresan lanean, eta amiantoa egunerokoan babesik gabe erabili zuen. Iaz onartu zitzaion zuen minbizia gaixotasun profesional gisa, baina sindikatuek nabarmendu dute prozesua oraindik ez dela amaitu, lan ikuskaritzaren ebazpena falta delako. Hori dela eta, Landetaren senideek nabarmendu dute borrokan jarraituko dutela.